У Вікіпедыі ёсць артыкулы пра іншых асоб з прозвішчам Суша.

**Антон Суша** (нар. 25 студзеня 2000) — беларускі футбаліст, паўабаронца.

Клубная кар’ера
---------------

Выхаванец СДЮШАР горада Чэрвень, з 2017 года пачаў выступаць за дубль «Дынама», пазней зрэдку стаў прыцягвацца да асноўнай каманды. 22 чэрвеня 2019 года дэбютаваў у Вышэйшай лізе, калі выйшаў у стартавым складзе ў матчы супраць жодзінскага «Тарпеда-БелАЗ» (0:3) і быў заменены на 31-й хвіліне пры ліку 0:2.

У студзені 2020 года праходзіў прагляд у мазырскай «Славіі», але беспаспяхова. Пазней далучыўся да «Гомеля» і ў лютым 2020 года быў арандаваны гэтым клубам на сезон 2020. У складзе гомельскай каманды пераважна выхадзіў на замену. У снежні 2020 года вярнуўся ў «Дынама».

У пачатку 2021 года трэніраваўся разам з асноўнай камандай дынамаўцаў, у выніку пачаў у яе складзе сезон 2021. Заставаўся на лаўцы запасных, гуляў за дубль, за асноўную каманду толькі аднойчы выйшаў на замену 23 чэрвеня ў кубкавым матчы супраць «Ліды» (3:0). У ліпені 2021 года зноў быў аддадзены ў арэнду ў «Гомель», дзе 7 разоў выйшаў на замену ў Вышэйшай лізе і аднойчы ў Кубку Беларусі. У лістападзе 2021 года па заканчэнні арэнды вярнуўся ў «Дынама».

У лютым 2022 года знаходзіўся разам з асноўным складам дынамаўцаў на міжсезоннным зборы ў Сочы, пасля вяртання праходзіў прагляд у бабруйскай «Белшыне», а ў сакавіку на правах арэнды далучыўся да дзяржынскага «Арсенала». Не замацаваўся ў камандзе, звычайна заставаўся на лаўцы запасных, зрэдку выходзячы на замену. У ліпені 2022 года арэнда была датэрмінова спынена, і ў хуткім часе паўабаронца быў наноў арандаваны, ужо «Слуцкам». У слуцкай камандзе спачатку выхадзіў на замену, пасля стаў заставацца на лаўцы запасных. У снежні 2022 года па заканчэнні арэнды пакінуў «Слуцк».

У пачатку 2023 года некаторы час трэніраўся з дублем «Дынама», пасля пакінуў сталічны клуб.

Міжнародная кар’ера
-------------------

10 верасня 2019 года дэбютаваў у моладзевай зборнай Беларусі, выйшаўшы на замену ў другім тайме ў адборачным матчы чэмпіянату Еўропы супраць Партугаліі (0:2).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 | дубль | Дынама | Беларусь | 3 | 0 |
| 2018 | дубль | Дынама | Беларусь | 19 | 2 |
| 2019 | Д1 | Дынама | Беларусь | 1 | 0 |
| 2020 | Д2 | Гомель | Беларусь | 16 | 0 |
| 2021 (1) | дубль | Дынама | Беларусь | 11 | 0 |
| 2021 (2) | Д1 | Гомель | Беларусь | 7 | 0 |
| 2022 (1) | Д1 | Арсенал | Беларусь | 3 | 0 |
| 2022 (2) | Д1 | Слуцк | Беларусь | 5 | 0 |
|

Зноскі
------

1. 1 2
2. ↑  "Гомель" арендовал Сушу и Зайца
3. ↑  Возвращение Янсане: Беларусь или Казахстан? Архівавана 6 мая 2021.
4. ↑  Минское "Динамо" отправило трех игроков в аренду
5. ↑  Арендованные игроки «Гомеля» вернулись в расположение своих клубов
6. ↑  Минское "Динамо" отдало Антона Сушу в аренду дзержинскому "Арсеналу"
7. ↑  Васьков, Суша и Малащицкий покинул "Арсенал"
8. ↑  Минское "Динамо" отдало Сушу в аренду "Слуцку"
9. ↑  Четверо футболистов покинуло "Слуцк" (руск.). *football.by* (3 снежня 2022). Праверана 20 снежня 2022.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerbase (ігрок) · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |